No Joking

**No Joking** on suomalaismuusikko Pave Maijasen soolouran seitsemäs, syksyllä 1991 julkaistu studioalbumi. Albumi ei sisältänyt edellisten levyjen veroisia hittikappaleita. 

Albumin tunnetuimpia kappaleita ovat ”Hän tulee mun sänkyyn” ja ”Kuokkavieras”. EMI Finland julkaisi albumin Parlophone-levymerkillä vinyyli- ja CD-levyinä sekä C-kasettina. Albumi oli viimeinen vinyylinä julkaistu Maijasen studioalbumi.

## Taustaa, tuotanto ja vastaanotto
Maijasen itsensä mukaan ”kaikki albumin laulut syntyivät yksinäisyydessä ja kertovat yksinäisyydestä, oman pienuutensa tajuamisesta, tähtitaivaan loputtomuudesta, hyvästä ja pahasta”. Alkusyksystä 1991, kun koulut alkoivat, Maijanen jäi yksin kesäpaikalleen Kesälahden Sarvisaloon keräten mukaansa soitto- ja äänityslaitteistoa. Hän äänitti 16-raitaisella studiolaitteistollaan kesäpaikallaan Kesälahden Sarvisalossa peräti kuuden kappaleen pohjat, jotka siirrettiin Finnvox-studioilla Helsingin Pitäjänmäessä 24-raitaiselle nauhalle äänittäjä/miksaaja T. T. Oksalan toimesta ja niihin tehtiin tarvittavat lisäykset. Kolmesta jäljelle jääneestä kappaleesta kaksi tehtiin Finnvoxilla yhdessä kitaristi Jyrki ”Muta” Mannisen kanssa ja yksi löytyi edellisen *[[Kuutamokeikka (albumi)|Kuutamokeikka]]*-albumin ulosjääneistä nauhoista. Maijanen soittaa ”Näitä öitä vain” -kappaletta lukuun ottamatta levyllä kaikki instrumentit itse.

Levyn yhdeksästä kappaleesta neljä on Heikki Harman eli Hectorin sanoittamia. Maijanen tuotti edellisenä syksynä Hectorin *[[Yhtenä iltana]]* -albumin ja kaksikon yhteistyö jatkui pitkään. Tunnetuin Hectorin levylle tekemistään sanoituksista on jouluteemainen ”Kuokkavieras”, joka kertoo elämästä kylmällä joulukadulla. Hector sai inspiraation kappaleeseen Kari Suomalaisen piirroksesta *Kuokkavieras joulukadulla* (1954). Piirroksessa Jeesus seisoo Aleksin joulukadulla unohtuneena suuren ihmisjoukon keskellä. Myös albumin nimikappale ”No Joking” on Hectorin sanoittama. Jääkiekkojoukkue Jokereiden silloinen omistaja Hjallis Harkimo oli pyytänyt Maijaselta uutta kannatuslaulua Jokeireille. Maijanen oli muutamaa vuotta aikaisemmin tuottanut irlantilaishenkisen Korkkijalka-yhtyeen levyn ja yhtye oli vieraillut myös Maijasen *[[Maailman tuulet]]* -albumilla, joten Maijanen teki sävellyksestä hieman irlantilaishenkisen. Maijanen pyysi Hectoria tekemään sanoituksesta jääkiekkoteemaisen ja Hector teki itselleen hyvin tyypillisen sanoituksen. Kun Maijanen tarjosi kappaletta Harkimon toimistossa, kappale ei ollut lähelläkään sitä mitä oltiin toivottu reippaaksi ”Hunajata”-tyyliseksi kannatuslauluksi. Korvauksena näkemästään vaivasta Hector ja Maijanen saivat kahden vuoden kausikortit Jokereiden katsomoon, vaikka kummatkin kannattivat toista helsinkiläistä jääkiekkoseuraa, HIFK:ta.

Albumin kappaleista yksi artistin omista suosikeista on ”Hän tulee mun sänkyyn”. Kappale syntyi kesäpaikan ulkorappusilla syksyn hämärässä, jossa oli hieman melankolista tunnelmaa. Maijanen siirtyi sisälle alkaen kirjoittamaan ulkona tapahtuvista asioista.

Kappaleen kertosäkeessä laulettu ”Hän tulee mun sänkyyn, lukee sadun kaikkein kauneimman” sai ihmiset assiosioitumaan sängyn liittyvän erotiikkaan. Todellisuudessa ”hän” viittaa Nukkumattiin. Kappaleen nimen keksi Seppo Pietikäinen, joka oli kirjoittanut Maijaselle useita laululyriikoita. Yksi näistä oli ”Hän tulee mun sänkyyn”, mutta Maijanen teki siihen uuden sanoituksen itse. Kappaleesta nousi albumin soitetuin kappale ja se oli parhaimmillaan radiosoittolistan viidentenä. Kyseisellä kappaleella kuullaan myös Maijasen soittamaa tenoritorvea.

B-puolen avaava ”Jotain suurempaa” on omistettu kitaristi Albert Järvisen muistolle. Maijanen soitti Järvisen kanssa Royals-yhtyeessä 1970-luvulla ja toimi myöhemmin muun muassa Hurriganesin tuottajana. Maijanen soitti bassoa ja lauloi taustoja Järvisen marraskuussa 1988 ilmestyneellä studioalbumilla *[[Braindamage – Or Still Alive]]*. Maijanen soitti albumin julkaisukiertueella vuoden 1989 helmikuusta maaliskuuhun. Järvinen sairasti jo tuolloin vaikeaa alkoholismia ja muun muassa sovitut televisioesiintymiset Unkarin Budapestissä jäivät toteutumatta Järvisen alkoholinkäytön takia. Maijasen ja Järvisen tiet erkanivat kevään 1989 jälkeen. Maaliskuussa 1991 Järvinen lähti pistokeikalle Lontooseen yhdessä tuottaja Lasse Norreksen ja Kojon kanssa. Järvinen löydettiin kuolleena vain pari päivää keikan jälkeen hotellihuoneestaan Lontoosta. Järvisen muistokonsertti järjestettiin kesäkuussa 1991 Helsingin Kaivohuoneella. ”Jotain suurempaa” -kappaleen idea syntyi muistokonsertin jälkeisenä yönä Maijasen näkemästä unesta, johon Järvinen ilmestyi. Maijanen kirjoitti kappaleen myöhemmin loppuun Sarvisalossa. Kappaleeseen sisältyy koko Maijasen ja Järvisen ystävyyden kirjo Royals-yhtyeen perustamista edeltäneestä matkasta pohjoiseen aina Järvisen kuolemaan saakka.

Maijanen on myöhemmin nostanut albumin yhdeksi uransa parhaimmista.

## Kappaleet
; A-puoli
# 
# 
# 
# 
# 

; B-puoli
# 
# 
# 
# 

## Tekijät
### Muusikot
*Pave Maijanen – laulu, bassokitara (”Hame heilahtaa (vain kerran)”), huuliharppu (1, 2, 5), kitarat, mandoliini (”No Joking”), lyömäsoittimet, piano (”Jotain suurempaa”), rumpuohjelmointi, syntetisaattorit, tenoritorvi (1–3, 5, 9), 12-kielinen Rickenbacker-sähkökitara (”Näitä öitä vain”)
*Muta (Muddy) Manninen – soolokitara (5, 8, 9), slide-kitara (”Hame heilahtaa (vain kerran)”)
+ kappaleessa ”Näitä öitä vain”
* Puke Kataja – kosketinsoittimet
* Miikka Paatelainen – komppikitara
* Masa Maijanen – bassokitara
* Jari Kettunen – rummut

### Tuotanto
*Pave Maijanen – tuottaja
*Sarvisalo, Kesälahti / Pave Maijanen – äänitys (syksyllä 1991)
*Finnvox-studiot / T. T. Oksala – äänitys, miksaus ja nauhojen siirto
*Dan Tigerstedt – miksaus (”Hame heilahtaa (vain kerran)”)
*Petri Issakainen – kannen ja sisäpussin valokuvat
*Jani Nordström – kannen ulkoasu
*Active Stone Co, Kontiolahti – monitorointi (Sarvisalo)
*Finnvox-studiot / Pauli Saastamoinen – editointi
*Finnvox-studiot / Mika Jussila – kaiverrus

## Lähteet
* 

### Viitteet

## Aiheesta muualla
*